26.3.2021 (Webnoviny.sk) – Od začiatku tohto roka zistila polícia v Prešovskom kraji 9 397 priestupkov a deliktov v súvislosti s porušovaním protiepidemických opatrení.
Ako informovala prešovská polícia na sociálnej sieti, v tejto súvislosti vykonáva prísnejšie kontroly a intenzívne sa zameriava na odhaľovanie nedodržiavania opatrení.
"Zvýšený výkon kontrol je zameraný hlavne na miesta so zvýšenou koncentráciou osôb, ale aj na dodržiavanie zákazu vychádzania na hlavných cestných ťahoch a hraniciach okresov. Kontroly sú tiež zamerané na opodstatnenosť pohybu osôb v čase zákazu vychádzania, respektíve účelu cesty," ozrejmila polícia.
Viac k témam: kontroly na cestách, Koronavírus, Pandémia, pandemické opatrenia, priestupok, Zákaz vychádzania
Zdroj: Webnoviny.sk – V Prešovskom kraji polícia prísne kontroluje dodržiavanie opatrení, tento rok odhalila už 9 400 priestupkov © SITA Všetky práva vyhradené.